

VLADA REPUBLIKE HRVATSKE

Zagreb, 14. studenoga 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo zaštite okoliša i energetike |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Izvješće o stanju prirode u Republici Hrvatskoj za razdoblje od 2013. do 2017. godine |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

PRIJEDLOG

Na temelju članka 31. stavka 3. Zakona o Vladi Republike Hrvatske (Narodne novine, br. 150/11, 119/14, 93/16 i 116/18), a u vezi s člankom 12. Zakona o zaštiti prirode (Narodne novine, br. 80/13, 15/18 i 14/19), Vlada Republike Hrvatske je na sjednici održanoj \_\_\_\_\_\_\_\_\_\_\_\_ 2019. godine donijela

**Z A K L J U Č A K**

Prihvaća se Izvješće o stanju prirode u Republici Hrvatskoj za razdoblje od 2013. do 2017. godine, u tekstu koji je Vladi Republike Hrvatske dostavilo Ministarstvo zaštite okoliša i energetike aktom, klase: 351-02/18-41/02, urbroja: 517-19-31, od 25. listopada 2019. godine.

Klasa:

Urbroj:

Zagreb,

PREDSJEDNIK

mr. sc. Andrej Plenković

**OBRAZLOŽENJE**

Izvješće o stanju prirode u Republici Hrvatskoj izrađuje se temeljem Zakona o zaštiti prirode za potrebe analize i ostvarenja ciljeva i aktivnosti Strategije i akcijskog plana zaštite prirode Republike Hrvatske od 2017. do 2025. godine.

Izvješće je izrađeno za razdoblje od 2013. do 2017. godine te sadrži pregled i ocjenu stanja prirode, analizu ugroženosti, razloge ugroženosti i probleme očuvanja ekosustava, stanišnih tipova i divljih vrsta, georaznolikosti, zaštićenih područja i ekološke mreže. Ujedno sadrži i analizu pravog i institucionalnog okvira te kapaciteta sustava zaštite prirode, kao i analizu provedbe mehanizama i mjera zaštite kojima je cilj očuvanje dobrog stanja prirode i svih njenih sastavnica.